SARLNUUS SONDAG 30 MAART 2008 


U luister na ZS6SRL die amptelike radiostasie van die Suid-Afrikaanse Radioliga, 
die nasionale vereniging vir amateurradio in Suid-Afrika, met `n nuusbulletin 
wat elke Sondag om 08:15 SAT in Afrikaans en om 08:30 SAT in Engels uitgesaai 
word. Oudio is ook beskikbaar via die web www.sarl.org.za, klik op ARMI en 
volg die koppelings soos aangedui. Vir oudio via Echolink koppel met ZSOJPL- 
R. 


Hierdie, en vorige bulletins, kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser vanoggend is George, ZSONE, vanuit Pretoria met herleidings op 
28,325, 14,235, 10,130, 7,066 en 3,695 MHz ESB asook, 51,400, 438,825 en 1 297 
MHZ FM in die Pretoriagebied. (Ander nuuslesers verander soos toepaslik). 


STIL SLEUTEL 


Dit is met leedwese dat ons moet aankondig dat Jack Koen, ZRIJAC (ex 
ZR6JOCK), lid van die Tuinroete Radioklub op Woensdag 9 April op 72-jarige 
ouderdom oorlede is nadat hy vier jaar gelede `n beroerte gehad het wat hom 
gedeeltelik verlam gelaat en sy spraak bemoeilik het. Aan sy eggenote Pam en 
drie seuns ons innige simpatie. 


G Kleynhans, ZS5GK, van Newcastle, lid van Noord-Natal Rdaioklub en vader 
van Gert, ZS5GJK, is op Donderdag die 11de oorlede. Ons innige meegevoel 
aan sy familie en vriende. 


(POUSE) 

U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


2008/2009 SARL-RAADSLEDE EN PORTFOLIOS 


Dertien lede was as Raadslede benoem van wie Graham Hartlett en Piet Baden- 
horst hul nominasies teruggetrek het. Die oorblywende 11 genomineerdes is dus 
as Raadslede vir 2008/2009 verklaar. 


Met die eerste Raadsvergadering gehou na afloop van die AJV is portfolios as 
volg toegeken: Rassie Erasmus, ZS1YT - President en Tesourier; Dennis Green, 
7Z7SABS - Visepresident en Radio ZS; Henry Chamberlain, ZSTAAZ Sekre- 
taris; Louw Erasmus, ZSGLME Wetsadviseur en Kantoorbestuurder; Hans 
van den Groenendaal, ZSGAKV TOASA, Publieke Skakeling; Fred Scheepers, 
ZS1FCS Opleiding; Mark Zank, ZS6YES RAE; Graham Butler, ZS1GVB 
Advertensiebestuurder; Laurie Devereaux, ZS5DL Notulesekretaris en TARU- 
moniteringsdiens; Malcolm Kriel, ZS4SM STARS en Jeugontwikkeling; Ivan 
Newman, ZS1ILN Lidmaatskap en Webwerf. 


Francois Botha, ZS6BUU, is tot die Raad geko-opteer met die portfolios Hamnet 
en OSL-bestuurder. 


Aangesteldes is: George Honiball, ZS6NE Bulletins;, Tjerk Lammers, ZS6P 
Toekennings; Richard Seddon, ZS2CLI Webwerf. 


Veels geluk aan julle almal, sterkte vir die werk wat voorlê en ons vertrou dat 
al die ligalede hul volle ondersteuning aan almal sal bied. 


RASSIE ERASMUS, ZS1YT, SE PRESIDENTSREDE 


Met sy toespraak na sy inhuldiging as President van die Suid-Afrikaanse Radi- 
oliga tydens die AJV van die Liga gister in Bloemfontein, het die nuutverkose 
President Rassie Erasmus, ZS1YT, gesê dat amateurradio `n fondament is vir 
tegniese kennis. Hy het gesê dat dit geen geheim is nie dat baie professionele 
persone in die veld van radio, TV, kommunikasie en elektronika hulle tegniese 
opleiding as jong radioamateurs begin het en dat dit steeds gebruik kan word 
as 'n uitsonderlike aantrekkingskrag vir toekomstige jong radioamateurs. 


Vir sy Presidensiële jaar het hy drie temas gekies wat volg uit die SARL se leuse: 
“Aamteurradiotegnologie in Aksie” 


Die drie temas vir die jaar het `n gemeenskaplike doelwit groeil 


Groei in die toepassing van nuwe tegnologieë, gebou op die Radiotegnologie- 
in-Aksie-simposia wat die SARL jaarliks in die hoofsentra aanbied en tegniese 
besprekings op die lug en opleiding.. 


Groei van die SARL se lidmaatskap tot die punt waar ons kan sê dat ons werklik 
die radioamateurs van Suid-Afrika verteenwoordig. 'Tans verteenwoordig die 
SARL die meerderheid van alle aktiewe radioamateurs, maar ons sal graag almal 
onder ons kombers wil inbring, insluitende mense wat `n belangstelling toon in 
kommunikasietegnologie en wat die wonder van die magiese wil ondervind om 
met die wêreld te kan praat. 


Groei van die amateurradiogemeenskap in Suid-Afrika deur meer jongmense 
in te bring maar ook deur te fokus op die waarde van amateurradio vir die ouer 
mense as 'n kwaliteitstydsverdryf. 


Hy het gesê dat amateurradio geen ouderdoms- of geslagspeperking het nie, 
dit vereis slegs 'n ywerige belangstelling en begeerte om betrokke te raak by 


'n tegniese aktiwiteit en kommunikasie. Vir baie mense het amateurradio die 
toegang verleen tot `n loopbaan in elektronika en kommunikasie. Die tegniese 
kennis wat verkry word deur `n kursus te volg wat dien as voorbereiding vir die 
radioamateureksamen dien goed as 'n fondament vir vêrdere studies in hierdie 
veld. 


Hy het hulde gebring aan die uittredende President Graham Hartlett, ZS6GJH, 
vir sy leierskap oor die afgelope aantal jare en het Graham vereer met 
lewenslange erelidmaatskap van die SARL. 


HOOGTEPUNTE VAN DIE AJV-VERRIGTINGE 
Gister se AJV van die SARL was heelwaarskynlik die kortste ooit. 


Graham Hartlett, die uittredende President het gerapporteer dat `n bevredi- 
gende situasie gedurende sy ampstermyn van 5 jaar bereik is. 


Lidmaatskap oorskry nou 1 300, die gemiddelde ouderdom het met 1 jaar gedaal 
weens `n toename in die aantal studentelede en die instelling van die ZU-lisensie. 


'n Aansienlike bedrag is bestee aan die RTA-aanbiedings, wat van hoogstaande 
gehalte was, maar om een of ander rede was bywoning nie soos verwag nie. 


Radio ZS het gestyg van zero tot ses uitgawes per jaar. 
Die voorgestelde begroting is aanvaar met sekere afslagte op lidmaatskapfooie. 
Mosies: No.1 is verwerp en No.2 is eenparig aanvaar. 


DIE SARL SE WENNERS VAN TOEKENNINGS VIR DIE AFGELOPE 
JAAR 


Tydens die formele ete gisteraand is die volgende toekennings gemaak: 


Lewenslange erelidmaatskap, die SARL se hoogste eerbewys. Graham Hartlett, 
ZSGGJH. 


Willie Wilson Goue wapen. Aan amateurs wat voortreflike diens aan die SARL 
gelewer het. Peter Hers ZSGPHD; Colin de Villiers, ZS6COL; Richard Seddon, 
ZSACLI. 


Jack 'Twine Merietetoekenning. Vir erkenning van kwaliteite soos onselfsug- 
tigheid, skoon bedryfsprosedures, en 'n werklike belangstelling in amateurradio 
en sy aangeleenthede, aan: Johan de Bruyn, ZS6JHB;: Bill Hodges, ZS2AB; 
Johan Nel, ZSGJPN; Richard, Peer ZS6UK; Paul Ras, ZS6PR. 


Tcom Voortreflikheidstoekenning, die “premiertoekenning” van die SARL, aan: 
Francois Botha, ZS6GBUU. 


Radio ZS-skildld. Vir die beste ondersteuning aan Radio ZS gedurende die jaar 
aan: Dave Ingram, K4TWJ, vir sy Ham Pride kolomme. 


J] Pienaartrofee vir die beste artikel gepubliseer in Radio ZS gedurende die 
vorige jaar aan: Eric Strokenstrom, ZS6BUJ, vir sy artikel “Introduction to 
Software Designed Radio” 


SARL HF-kompetisietoekennings. Die volgende wisseltrofees word toegeken aan 
die wenners van die verskillende kategorieë van die jaarlikse HF-kompetisies van 
die SARL. 


Stil Sleutels Herdenkingstrofee, ESB. Toegeken aan die amateur met die hoog- 
ste puntetelling in die jaarlikse HF-foonkompetisie, Dit gaan aan: Jan Botha, 
ZSAJAN. 


Stil Sleutels Herdenkingstrofee, GG. Toegeken aan die amateur met die hoogste 
puntetelling in die jaarlikse HF-GG-kompetisie, Dit gaan aan: Allan Smith, 
ZSTAAX; Vidi le Grange, ZS1EL. 


Joseph White-trofee. 'Toegeken aan die amateur met die hoogste telling in enige 
band, gedurende die jaarlikse HF-foonkompetisie, aan: Andre Botes ZS2ACP. 


Fred Mills-trofee. Aan die amateur met die hoogste telling gedurende 
die jaarlikse HE-foon of GG-kompetisie en wat mooit tevore `n SARL-HE- 
kompetisietrofee gewen het nie, aan. P Jendrissek, ZS1JX. 


Anon-trofee. Vir die amateur wat die hoogste telling in enige enkele band 
gedurende die jaarlikse HF/GG-kompetisie aanteken, aan: Allan Smith, 
ZS1AAX; Vidi le Grange, ZS1EL: Jan Botha, ZS4JAN; Hans Kappetijn, 
ZSGKR. 


HOS-trog. Aan die amateur met die hoogste gesamentlike puntetelling in beide 
die jaarlikse HF-kompetisies, aan: Jan Botha, ZSA4JAN. 


Die Klub- (of Tak) deelnametoekenning. Toegeken aan die klub (fo Tak) met die 
hoogste deelname in beide jaarlikse HF-GG- en foonkompetisies, aan: Bloem- 
fontein Radioamateurklub, ZS4BEN. 


Baie geluk aan al die ontvangers van toekennings, julle almal verdien dit. 


LAASTE GELEENTHEID OM VIR SA AMSAT SE RUIMTESIMPOSIUM 
TE REGISTREER 


SA AMSAT se ruimtesimposium vind volgende Saterdag in Durban plaas. Laai 
die volledige besonderhede van www.amsatsa.org.za af. Vir laatregistrasie bel 
Laurie Deveraux, ZS5DL, by 031 709 1598. 


Die program bied 'n interessante reeks onderwerpe, wat ook `n lewendige koppel- 
ing met AMSAT-NA se President, Rick Hambly, insluit. Hy sal `n aanbieding 
doen aangaande die insluiting van amateurradiotransponeerders op geofisiese 
platforms. 


WENNERS VAN DIE EERSTE RONDTE VAN DIE KONSTRUKSIEKOM- 
PETISIE AANGEKONDIG 


Die Suid-Afrikaanse Amateurradioontwikkelingstrust het die wenners 
aangekondig van die eerste rondte van die 2008 konstruksoekompetisie. 
Met beoordeling van die inskrywings het die trust vier projekte gekies vir 
die tweede rondte wat die bou van 'n prototipe vir evaluering behels en 
waaruit die wenner vir 'n lcom D-star sendontvanger, geborg deur Multisource 
Telecommunication aangewys sal word. 


Die vier finaliste, in geen besondere volgorde, is: Christo Pelser, ZSGAOH: `n 
Oudio/RF-meetsender (1 Hz tot 30 MHz). Louis de Bruin, ZS5LP: `n Elektron- 
iese telefoon tot stel koppelapparaat. Mike Brink, ZS6MEG: Digitale 'Toets- en 
Meetbeheerder. Wessel du Preez, ZS5BLY: 'n Modulêre weerstasie. 


Die vier finaliste sal elk fondse ontvang vir die bou van `n prototipe. 
Veels geluk aan alvier! 
KOMPETISIENUUS 


Die Herfs-@RP-Sprint word op Sondag 20 April vanaf 14:00 tot 16:00 SAT op 40 
meter gehou. Dit is n foon- en GG-kompetisie. Meer besonderhede in volgende 
Sondag se bulletin. 


HE-VOORTPLANTINGSVOORSPELLING 


Hannes Coetzee, ZS6BZP, rapporteer dat die verwagte sonaktiwiteitsvlak die 
komende week baie laag gaan wees. Die geomagnetiese veld sal oor die algemeen 
stil wees. Die voorspelde effektiewe sonvlektelling sal gedurende die komende 
week minder as 5 wees. Die verwagte DX-toestande is goed vir die Noordelike 
rigtings maar vrotterig vir die hoofsaaklik Noord-Westelike paaie. 


15 m en 20 m is die beste keuse vir DX met moontlike 15 en 20) m-openinge vanaf 
14:00 SAT na Indië. Kontakte na Australië gaan baie uitdagend wees. Vanaf 
ongeveer 15:00 is daar moontlike 10, 15 en 20 m-openinge na Europa. Kontakte 
met die VSA gaan baie uitdagend wees. 10 MHZz lyk na sononder bruikbaar vir 
die morsekode- en digitale entoesiaste. 


Plaaslike toestande gaan gedurende die dag op 40 m goed wees. 30 m behoort 
gedurende die middel van die dag goeie resultate oor die langer afstande te lewer. 
Saans is 80 m die beste keuse. Dit is nou as die donderstorms en staties vir jou 
'n kans gaan gee. 


Onthou dat hierdie net `n voorspelling is en dat HF jou altyd kan verras. Skakel 
jou stel aan,luister en roep ook CO om seker te maak dat jy deel van die op- 
winding is. 


Besoek gerus www.spaceweather.co.za vir meer inligting. 
DAGBOEK VAN GEBEURE 


15 April - Overberg ARK AJV; 18 April Wereldamateurradiodag; 19 April 
- SA AMSAT Ruimtekommunikasiekonferensie; Magalies ARK Snuffelmark en 
sluitingsdatum vir toekennings deur die SA-Amateurradioontwikkelingstrust en 


sluitingsdatum vir Nokia Siemens NetwerkToekennings. 20 April - Die Herfs- 
ORP-Sprint. 


SARL nuus nooi klubs en individue uit om nuusberigte wat vir radioamateurs en 
kortgolfluisteraars van belang is in te stuur. Indien moontlik, plaas nuusberigte 
in beide Afrikaans en Engels op www.sarl.org.za/newsinbox.asp nie later nie as 
die Donderdag wat die bulletindatum voorafgaan. 


Die SARL nooi u ook om na die program Amateur Radio Mirror International, 
wat om 10:00 SAT op 145,750 MHZ in die Pretoriagebied met herleidings op 7 
(82, 7 205 en 17 590 kHz, te luister. Vir oudiostrome en Echolink deur ZS6FCS, 
besoek www.sarl.org.za, klik op ARMI en volg die skakels. `n Heruitsending vind 
Maandagaande om 21:00 SAT op 3 215 kHz plaas. Sentech borg die uitsendings 
op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
George, ZSONE, saamgestel is. 


'n Voorspoedige week word aan almal toegewens, 73. 


/EX 


